ஒவ்வோராண்டும் எனக்கு மிகவும் உயிர்ப்பான தினங்கள் என்றால் புத்தகக் கண்காட்சி நடைபெறும் சென்னை மற்றும் மதுரை புத்தக தினங்கள் தான்.எண்ணற்ற புத்தகங்கள் எண்ணற்ற மனநிலைகள் சொல்லில் தீர்ந்து விடாத அனுபவக் கணங்கள்.தன் மெலிந்த பர்ஸை எடுத்து இருக்கக் கூடிய சொற்பப் பணத்தினுள் அங்கே இருக்கிற எல்லா புத்தகத்தையும் வாங்கி விட ஆசைகொள்ளும் தனித்த முகங்களை எனக்குத் தெரியும்.புத்தகங்களின் மேல் ஒருவன் வைக்கிற நம்பிக்கை மெல்ல காதலாக உருவெடுக்கிறது.புத்தகங்கள் மீது ஒருவன் கொள்கிற காதல் மெல்ல மெல்ல அவனை வடிவமைக்கிறது.அவன் அதன் பின் வேறொருவனாக வெளிப்படுகிறான்.எல்லாப் புத்தகங்களையும் ஓரிடத்தில் அடுக்கிப் பார்க்கிறதற்கே நமக்கொரு வணிகமுயல்வு தான் சாத்தியமாகிறது.